সলোমন দ্বীপপুঞ্জের ভাষা
সলোমন দ্বীপপুঞ্জে প্রায় ৭৪টি ভাষা প্রচলিত; এদের মধ্যে অবশ্য ৪টি বিলুপ্ত। কেন্দ্রীয় দ্বীপগুলিতে মূলত মেলানেশীয় ভাষা ও পলিনেশীয় ভাষা প্রচলিত। কিছু কিছু মাইক্রোনেশীয় ভাষাও প্রচলিত। ইংরেজি সরকারী ভাষা হলেও মাত্র কয়েক শতাংশ লোক এতে কথা বলতে পারেন। সলোমন দ্বীপপুঞ্জীয় পিজিন নামের একটি ইংরেজি-ভিত্তিক পিজিন ভাষাতে প্রায় এক-তৃতীয়াংশ লোক ভাব আদান-প্রদান করতে পারে এবং এটিই কার্যত এখানকার সার্বজনীন ভাষা।